laion/Wikipedia-Exotic huggingface dataset:
N-Gage-ის თამაშების სია

N-Gage — სმარტფონისა და პორტატიული ვიდეო თამაშების კონსოლის კომბინაცია, შექმნილი და გამომცემული ფინური კომპანია Nokia-ს მიერ 2003 წლის 7 ოქტომბერს. Nokia, კონსოლში მობილური ფუნქციის გაერთაინებით შეეცადა Game Boy Advance-ის მომხმარებელთა გადმობირებას, თუმცა უშედეგოდ. ამის ერთ-ერთი მთავარი მიზეზი N-Gage-ის ღილაკების არაკომფორტულიბა იყო. ორიგინალი მოდელი, მისი ვიზუალის გამო მექსიკურ კერძს, ტაკოსაც კი შეადარეს. მას შემდეგ, ხშირად დამცინავად მოიხსენიებენ როგორც „Taco phone“. წარსულში Nokia-მ მსგავსი დიზაინით გამოსცა მობილური ტელეფონი — Nokia 5510. 2004 წელს გამოვიდა N-Gage-ის განახლებული მოდელი N-Gage QD, განახლებული დიზაინით, რომელშიც აღმოიფხვრა ის პრობლემები, რაც გააჩნდა ორიგინალ მოდელს. მიუხედავად ამისა, კონსოლმა ვერ შეძლო Game Boy Advance-ისთვის კონკურენიციის გაწევა და ფართო საზოგადოების ყურადღების მიპყრობა. ორივე კონსოლი მიჩნეულია კომერციულ ჩავარდნად — გაყიდვები საერთო ჯამში შეადგენს სამ მილიონ ეგზემპლარს. სიაში წარმოდგენილია ოფიციალურად გამოსული 65 თამაში. 0–9 A B C D E F G H I J K L M N O P Q R S T U V W X Y Z 0–9 A B C D E F G H I J K L M N O P Q R S T U V W X Y Z N-Gage-ის თამაშები დაარქივებული 2019-09-03 საიტზე Wayback Machine. — MobyGames ↑ Let the sales begin! Nokia N-GageTM game deck sales to start. Nokia. დაარქივებულია ორიგინალიდან — 10 დეკემბერი, 2008. ციტირების თარიღი: 7 ოქტომბერი, 2008. ↑ Blake Snow. (30 ივლისი, 2007) The 10 Worst-Selling Handhelds of All Time. GamePro.com. დაარქივებულია ორიგინალიდან — 12 ოქტომბერი, 2007. ციტირების თარიღი: 17 იანვარი, 2008. ↑ "Hold On, My Taco is Ringing Nokia says it has the phone for Gen Y", "CNN.com" 8 December 2003, Peter Lewis. ↑ Saylor, Michael (2012). The Mobile Wave: How Mobile Intelligence Will Change Everything. Perseus Books/Vanguard Press, გვ. 81.  ↑ Thomson, Iain. (23 ნოემბერი, 2005) Nokia holds fire on mobile gaming. დაარქივებულია ორიგინალიდან — 12 იანვარი, 2008. ციტირების თარიღი: 2008-01-12. ↑ Gamespot N-Gage games database. GameSpot. დაარქივებულია ორიგინალიდან — 25 August 2018. ციტირების თარიღი: 2018-08-25. ↑ 7.0 7.1 Derron. (July 19, 2010) List of N-Gage Games. დაარქივებულია ორიგინალიდან — 25 August 2018. ციტირების თარიღი: 2018-08-25. ↑ greekking. N-Gage Games. დაარქივებულია ორიგინალიდან — 25 August 2018. ციტირების თარიღი: 2018-08-25. ↑ 9.0 9.1 N-Gage video games list. Universal Videogame List (2020). ციტირების თარიღი: 2020-01-18 ↑ StarTrekWarsGateOcean. (March 16, 2013) List of N-Gage games. დაარქივებულია ორიგინალიდან — 25 August 2018. ციტირების თარიღი: 2018-08-25.
ილია კალანდაძე

ილია კალანდაძე (დ. 18 ნოემბერი, 1960, დაბა ლაითური, ახლანდ. ოზურგეთის მუნიციპალიტეტი — გ. 13 აპრილი, 2015) — ქართველი ეკონომისტი, პოლიტიკოსი. 1982 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი და მოსკოვის სამთო-ქიმიური ნედლეულის სახელმწიფო ინსტიტუტის ასპირანტურა. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“. ილია კალანდაძე — საქართველოს ბიოგრაფიული ლექსიკონი ილია კალანდაძე — საქართველოს პარლამენტის ოფიციალური საიტი
ზაზა კანდელაკი

ზაზა კანდელაკი (დ. 28 იანვარი, 1958, თბილისი) — ქართველი დიპლომატი, თანამდებობის პირი, ისტორიკოსი, მეცნიერი. 1980 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. ზაზა კანდელაკი — საქართველოს ბიოგრაფიული ლექსიკონი ზაზა კანდელაკი — საქართველოს პარლამენტის ოფიციალური საიტი
დავით კაპანაძე (პოლიტიკოსი)

დავით კაპანაძე (დ. 16 თებერვალი, 1967, ლაგოდეხი) — ქართველი ინჟინერი, პოლიტიკოსი. 1991 წელს დაამთავრა საქართველოს ტექნიკური უნივერსიტეტის მანქანათმშენებლობის ფაკულტეტი, სპეციალობით ავტომატიზაცია და კომპლექსური მექანიზაცია მანქანათმშენებლობაში. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი). 1999 -2004 წლებში იყო საქართველოს მე-5 მოწვევის პარლამენტის წევრი (ლაგოდეხის მაჟორიტარი), საარჩევნო ბლოკი „საქართველოს მოქალაქეთა კავშირი “. დავით კაპანაძე (პოლიტიკოსი) — საქართველოს ბიოგრაფიული ლექსიკონი დავით კაპანაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
გურჯი კაჭარავა

გურჯი კაჭარავა (დ. 1 თებერვალი, 1936) — ქართველი პოლიტიკოსი. დაამთავრა თბილისის სახელმწიფო უნივერსიტეტი. 1995-1999 წლებში იყო საქართველოს მე-4 მოწვევის პარლამენტის წევრი (აბაშის მაჟორიტარი). გურჯი კაჭარავა — საქართველოს პარლამენტის ოფიციალური საიტი
ნელი კახიძე

ნელი კახიძე (დ. 24 ივნისი, 1961, სვერდლოვსკის ოლქი, რუსეთის ფედერაცია — გ. 19 სექტემბერი, 2001) — ქართველი პოლიტიკოსი, ჟურნალისტი, ფილოლოგი. 1982 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი და 1993 წელს ასპირანტურა. რუსეთის ფედერაციის საგარეო საქმეთა სამინისტროს დიპლომატიური აკადემია. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. ნელი კახიძე — საქართველოს ბიოგრაფიული ლექსიკონი ნელი კახიძე — საქართველოს პარლამენტის ოფიციალური საიტი
ლილი გეგელია

ლილი გეგელია (დ. 12 აგვისტო, 1923, თბილისი — გ. 21 ნოემბერი, 2000, იქვე) — ქართველი საესტრადო მომღერალი. საქართველოს დამსახურებული არტისტი (1961). საქართველოს სსრ-ის სახალხო არტისტი (1989). ღირსების ორდენის კავალერი (1997). მამის დახვრეტისა და დედის დაპატიმრების შემდეგ იზრდებოდა ქუთაისში. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ისტორიული ფაკულტეტი და თბილისის I მუსიკალური სასწავლებელი (ვოკალური, 1942). 1954 წლიდან იყო საქართველოს რადიოს, ხოლო 1956 წლიდან საქართველოს საესტრადო ორკესტრ „რეროს“ წევრი; საგანგებოდ მისთვის ქმნიდნენ სიმღერებს ქართველი და რუსი კომპოზიტორები, მათ შორის აღსანიშნავია: ლილი იაშვილის „უფლისციხესთან“ (მურმან ლებანიძის ლექსი), „გელათი“ (ჯანსუღ ჩარკვიანის ლექსი), „მოდიოდა ნინო მთებით (ანა კალანდაძის ლექსი), „მარად და ყველგან საქართველოვ, მე ვარ შენთანა“ (ილია ჭავჭავაძის ლექსი); ახმოვანებდა ფილმებს: მედეა ჯაფარიძე — „წარსული ზაფხული“ (კომპოზიტორი ოთარ გორდელი), ნატა კობახიძე — „ყვავილი თოვლზე“ (კომპოზიტორი რევაზ ლაღიძე), დოდო ჭიჭინაძე — „ნინო“ (კომპოზიტორი რევაზ ლაღიძე), მეგი წულუკიძე — „პალიასტომი“ (კომპოზიტორი დავით თორაძე), ლია ელიავა — „ჭიაკოკონა“ (კომპოზიტორი ბიძინა კვერნაძე); ასრულებდა ქართველ კომპოზიტორთა საესტრადო სიმღერებს: ლილი იაშვილი „ია-ია“, კონსტანტინე პევზნერი „გამოდი“, „გაზაფხულის ბრალია“, პეტრე ნალბანდიშვილი „ლურჯი იები“, ბიძინა კვერნაძე „სად მიხვალ“, გიორგი ცაბაძე „ჩემს სახლთან პატარა ბაღია“; გასტროლებით იმოგზაურა „რერო“-სთან ერთად: სსრკ-ში, ინგლისში, შოტლანდიაში, ბელგიაში, ნიდერლანდებში, გერმანიაში, პოლონეთში, უნგრეთში, ჩეხოსლოვაკიშა; სოლო კონცერტებით — სსრკ-ში, გერმანიაში. გარდაიცვალა 2000 წლის 21 ნოემბერს, თბილისში. დაკრძალულია დიდუბის მწერალთა და საზოგადო მოღვაწეთა პანთეონში. ქართული მუსიკის ენციკლოპედიური ლექსიკონი, გვ. 101 — თბ., 2015. ლილი გეგელია — საქართველოს ბიოგრაფიული ლექსიკონი ლილი გეგელიას საფლავი დაარქივებული 2020-09-20 საიტზე Wayback Machine. — geonecropol.com ↑ ლ. გეგელიას ღირსების ორდენით დაჯილდოების შესახებ. საკანონმდებლო მაცნე. matsne.gov.ge (24 ნოემბერი, 1997). ციტირების თარიღი: 27 აგვისტო, 2020.
იგორ კეკუა

იგორ კეკუა (დ. 29 ივლისი, 1931, გალი — გ. ივნისი, 2002) — ქართველი იურისტი, პოლიტიკოსი. 1954 წელს დაამთავრა ოდესის უნივერსიტეტის იურიდიული ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. იგორ კეკუა — საქართველოს ბიოგრაფიული ლექსიკონი იგორ კეკუა — საქართველოს პარლამენტის ოფიციალური საიტი
საბაშვილი (მრავალმნიშვნელოვანი)

საკუთარი სახელი საბაშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე საბაშვილი — არქიტექტორი მიხეილ საბაშვილი — ნიადაგთმცოდნე მიხეილ საბაშვილი — პოლიტიკური მოღვაწე პარმენ საბაშვილი — პოლიტიკური მოღვაწე სერაპიონ საბაშვილი — პოეტი
ჰაუსი

ჰაუსი (ინგლ. House music) — ელექტრონული საცეკვაო მუსიკის ერთ-ერთი ჟანრი. ტერმინ ჰაუს მუსიკის წარმოშობასთან დაკავშირებით აზრთა სხვადასხვაობა არსებობს. ეს ცნება შესაძლოა წარმომდგარიყო კლუბ The Warehouse-ის სახელწოდებისაგან, რომელიც 1970-იანი და 1980-იანი წლების მიჯნაზე ჩიკაგოელ თინეიჯერებს შორის იყო პოპულარული. პოპულარობით სარგებლობდა ერთ-ერთი რეზიდენტი დიჯეი — Frankie Knuckles, რომლის მუსიკა კლასიკური დისკოს, ევროპული სინთპოპის, ახალი ტალღის, ინდასტრიალისა და პანკის ერთგვარი ნაზავი იყო. მოგვიანებით, როცა დიჯეიმ თავისი მუსიკა ჩანაწერის სახით გამოუშვა, მას House, ანუ ქართულად ჰაუს მუსიკა (უხეშად, მუსიკა ჰაუსიდან) ეწოდა. არსებობს ვარაუდი, რომ ტერმინ ჰაუსის ("House") წარმოშობა სიტყვის მნიშვნელობასვე (სახლი) უნდა უკავშირდებოდეს. წინათ ბევრი დიჯეი მუსიკას სახლში ქმნიდა და ისეთ მარტივ მოწყობილობებს გამოიყენებდა, როგორიცაა სინთეზატორი და დრამები, Roland TR-808, TR-909 და TB 303 "Bassline". მსგავსი მოწყობილობები ცნობილი გახდა "Acid Machines"-ის მეშვეობით, რომელთაც "acid house"-ის ბგერების შესაქმნელად გამოიყენებდნენ.
ცერცვაძე

საკუთარი სახელი ცერცვაძე შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ ცერცვაძე — ქართველი სუმოისტი გიორგი ცერცვაძე — ქართველი ფეხბურთელი გრიგოლი (ცერცვაძე) — ქართველი საეკლესიო მოღვაწე თეიმურაზ ცერცვაძე — ქართველი ეკონომისტი, პოლიტიკოსი თენგიზ ცერცვაძე — ქართველი იმუნოლოგი იზანი ცერცვაძე — ქართველი სამხედრო მფრინავი ილია ცერცვაძე — ქართველი ენათმეცნიერი მარიამ ცერცვაძე — ქართველი სამბოისტო შალვა ცერცვაძე — ქართველი ინჟინერი, მეტეოროლოგი ჯემალ ცერცვაძე — ქართველი ხელბურთელი
ქორქია

საკუთარი სახელი ქორქია შეიძლება აღნიშნავდეს ერთ-ერთ შემდეგ პიროვნებათაგანს: მიხეილ ქორქია — ქართველი კალათბურთელი ოთარ ქორქია — ქართველი კალათბურთელი როდიონ ქორქია — ქართველი მწერალი
სიმონ შავგულიძე

სიმონ იობის ძე შავგულიძე (დ. 29 მარტი, 1894, ქუთაისი, — გ. 1 აპრილი [ახ. სტ. 14 აპრილი], 1918, ანარიის ფორტი, ბათუმის ახლოს) — ქართველი სამხედრო მოღვაწე, კაპიტანი, ოსმალეთთან 1918 წლის ომის გმირი. დაიბადა სასულიერო პირის ოჯახში. სწავლობდა თბილისის და ტავრიდის სასულიერო სემინარიაში (დაამთავრა 1914). კიევის სამხედრო სასწავლებელში პრაპორშიკთა კურსის გავლის შემდეგ მონაწილეობდა I მსოფლიო ომში (1914-1918) მოდლინის 57-ე ქვეითო პოლკის მეტყვიამფრქვევეთა გუნდის შემადგენლობაში. იბრძოდა დასავლეთის ფრონტზე. განსაკუთრებით გამოიჩინა თავი ბრძოლებში სოფ. კნერუტთან (24 მაისი, 1916) და კორიტნიცასთან (5 ივნისი, 1916), რისთვისაც მიიღო გიორგის ოქროს იარაღი „მამაცობისთვის“ და წმ. გიორგის IV ხარისხის ორდენი (ორივე, 1916). ასევე დაჯილდოებული იყო წმ. სტანისლავის III და II, წმ. ანას IV და III ორდენებით. 1917 წელს მიიღო შტაბს-კაპიტნის წოდება. იმავე წლის ბოლოს საქართველოში დაბრუნდა და მონაწილეობდა მიიღო დეკემბერში ქუთაისში ანარქიის ჩახშობაში. შემდეგ მსახურობდა ბათუმში. ოსმალეთის არმიის ბათუმზე შეტევის დროს დაინიშნა მიხეილის ციხესიმაგრის ერთ-ერთი საკვანძო გამაგრებული პუნქტის — ანარიის ფორტის კომენდანტად. მიუხედავად ბათუმის თითქმის უბრძოლველად ჩაბარებისა, შავგულიძემ და მისმა რამდენიმე ათეულმა თანამებრძოლმა 1918 წლის 31 მარტის/1 აპრილის ღამეს ანარიის ფორტის ბრძოლაში დიდი წინააღმდეგობა გაუწიეს ოსმალეთის ჯარებს. ბრძოლაში დაიღუპნენ შტაბს-კაპიტანი შავგულიძე, შტაბს-კაპიტანი ონისიფორე დოლიძე, პორუჩიკი აბესალომ ხარაიძე, პრაპორშჩიკი დავით ვანიძე და 50-მდე რიგითი. სიკვდილის შემდეგ (1918 წლის ნოემბერი) მიენიჭა კაპიტნის წოდება. 1918 წლის მაისში შავგულიძის ნეშტი მისმა ძმამ (იურისტ შალვა შავგულიძის პაპა) ბათუმიდან ქუთაისში გადაასვენა. ის მთავარანგელოზის ეკლესიის ეზოში (დღევანდელი ქუთაისის მერიის შენობის მიმდებარედ) დაკრძალეს. 1944-1946 წლებში საბჭოთა ხელისუფლებამ ეკლესია დაანგრია და საფლავი დაიკარგა. ბათომის გმირები // თეატრი და ცხოვრება. - 1918. - №8. - გვ.5-6; კაპიტანი სიმონ შავგულიძე // მხედარი. - 1920. - №14. - გვ.8-9; ბრძანება №188 // რესპუბლიკის ჯარი. - 1918. - №5. - გვ.3. დიმიტრი სილაქაძე. მეომრის გზა - კაპიტანი სიმონ შავგულიძე. „საქართველოს დემოკრატიული რესპუბლიკის ბლოგი“. ნანახია 27 აგვისტო, 2020.
შავგულიძე

საკუთარი სახელი შავგულიძე შეიძლება აღნიშნავდეს ერთ-ერთ შემდეგ პიროვნებათაგანს: ანზორ შავგულიძე — ინჟინერი გიორგი შავგულიძე — მსახიობი ერმალოზ შავგულიძე — სამხედრო პირი თამაზ შავგულიძე — იურისტი თამარ შავგულიძე — რეჟისორი თენგიზ შავგულიძე — II მსოფლიო ომის პარტიზანი, იარაღის კონსტრუქტორი ნინელი შავგულიძე — თერაპევტი სიმონ შავგულიძე — სამხედრო პირი შალვა შავგულიძე — ადვოკატი, პოლიტიკოსი შოთა შავგულიძე — ფეხბურთელი
ივანე ცომაია

ივანე მაქსიმეს ძე ცომაია (დ. 1879 — გ. 1 სექტემბერი, 1924) — ქართველი სამხედრო და პოლიტიკური მოღვაწე, სახალხო გვარდიის ერთ-ერთი ლიდერი 1918-1921 წლებში. მსახურობდა რუსეთის იმპერიის არმიაში. პოდპორუჩიკის ჩინით მონაწილეობა მიიღო რუსეთ-იაპონიის ომში (1904-1905) და მძიმედ დაიჭრა. იყო სოციალ-დემოკრატიული პარტიის მენშევიკური ფრთის აქტივისტი. I მსოფლიო ომის (1914-1918) დაწყების შემდეგ კვლავ გაიწვიეს ჯარში. იბრძოდა დასავლეთის ფრონტზე. 1915 წელს დაიჭრა. 1917 წელს საქართველოში დაბრუნდა და რევოლუციურ მოძრაობაში ჩაება. სამეთაურო თანამდებობებზე იყო საქართველოს სახალხო გვარდიაში: 1918-1919 წლებში იყო გურიის გვარდიის ბატალიონის, 1919-1921 წლებში — თბილისის ბატალიონის უფროსი. მონაწილეობდა იმ პერიოდის თითქმის ყველა მნიშვნელოვან ბრძოლაში. 1920 წელს ჩააბარა თბილისის უნივერსიტეტის ჰუმანიტარულ ფაკულტეტზე. 1921 წლის თებერვალში მონაწილეობდა საბჭოთა რუსეთის ჯართან შეტაკებებში სადახლოსა და ნავთლუღში, შემდეგ თავისი ბატალიონით უკან დაიხია ლანჩხუთამდე, სადაც 25 მარტს მთელი აღჭურვილობა და შემადგენლობა ცომაიამ საბჭოთა მთავრობას გადასცა. იმავე წლის ივლისში ახალმა ხელისუფლებამ მისი დაპატიმრება სცადა, რის გამოც ცომაია არალეგალურად ცხოვრობდა ოზურგეთის მაზრაში. 1924 წლის 9 ივლისს ჩეკამ დააპატიმრა ანტისაბჭოთა ამბოხების მზადებაში მონაწილეობისთვის. აგვისტოს აჯანყების დღეებში დახვრიტეს. ივანე ცომაია — საქართველოს პირველი რესპუბლიკის (1918-1921) პროსოპოგრაფიული ბაზა (ილიას სახელმწიფო უნივერსიტეტის ლინგვისტურ კვლევათა ინსტიტუტი)
ცხინვალის ტროლეიბუსი

ცხინვალის ტროლეიბუსი — ყოფილი საქალაქო ტროლეიბუსის სისტემა საქართველოს ქალაქ ცხინვალში. არსებობდა 1982–1990 წლებში. დაიხურა ქართულ-ოსური კონფლიქტის გამო. ცხინვალში ტროლეიბუსის მოძრაობა გაიხსნა 1982 წლის 25 ივნისს. მოძრავ შემადგენლობაში იყო 6 (1986), შემდეგ 9 ერთეული ЗиУ-9 (იგივე ЗиУ-682). მოქმედებდა 1 მარშრუტი („ტრიკოტაჟის ფაბრიკა — ვაგზალი“). ტროლეიბუსის ხაზი აშენდა სამ რიგად. პირველი რიგი წარიმართა ტექსტილის ფაბრიკიდან რკინიგზის ვაგზლის მოედნისკენ. სისტემას დეპო არ ჰქონდა, მისი აშენება მოგვიანებით იგეგმებოდა; თავდაპირველად ტროლეიბუსების ღამით გასაჩერებლად მოაწყვეს წრე ტექსტილის ფაბრიკის მოედანთან, შემდგომში მათ აჩერებდნენ რკინიგზის ვაგზლის მოედანზე. მე-2 რიგი აშენდა სამხრეთით გმირთა მოედნისკენ და გაიხსნა 1987 წლის ნოემბერში. არსებობს ინფორმაცია, რომლის თანახმადაც არსებობდა მე-3 რიგიც, რომელიც სავარაუდოდ კიდევ უფრო სამხრეთით, ახალი რაიონისაკენ მიემართებოდა. ქართულ-ოსური კონფლიქტის დროს 1989–1990 წლებში ქალაქში არსებული უწესრიგობის გამო სატროლეიბუსო მიმოსვლა დაკნინდა და 1990 წლის დეკემბერში საბოლოოდ შეწყდა. ტროლეიბუსები დიდხანს იდგა ვაგზლის მოედანზე, თუმცა მოძრაობა არ აღდგენილა. შემდგომში საკონტაქტო ქსელი და მოძრავი შემადგენლობა ადგილობრივი მოსახლეობის მიერ გაიძარცვა. შემორჩა მხოლოდ ძარების სადგარები. 1995 წელს იყო აღდგენის გეგმებზე საუბარი. 1999 წელს ვლადიკავკაზიდან ჩამოიტანეს საკონტაქტო ქსელის საყრდენები და სხვა მასალები, თუმცა აღდგენითი სამუშაოები არ დაწყებულა. ↑ 1.0 1.1 Цхинвали (троллейбус). ГорЭлектроТранс. transit.parovoz.com. ციტირების თარიღი: 8 აგვისტო, 2020. ↑ 2.0 2.1 2.2 2.3 Цхинвали. Городской электротранспорт. transphoto.ru. დაარქივებულია ორიგინალიდან — 2017-12-12. ციტირების თარიღი: 8 აგვისტო, 2020. ↑ 3.0 3.1 3.2 Схема троллейбусных линий. Городской электротранспорт. transphoto.ru (24-04-2009). დაარქივებულია ორიგინალიდან — 02-01-2018. ციტირების თარიღი: 8 აგვისტო, 2020.
ოთარ კეჟერაშვილი

ოთარ კეჟერაშვილი (დ. 4 ივნისი, 1943, სოფელი მარტყოფი, გარდაბნის რაიონი) — ქართველი ეკონომისტი, მეცნიერი, პოლიტიკოსი. დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. ოთარ კეჟერაშვილი — საქართველოს ბიოგრაფიული ლექსიკონი ოთარ კეჟერაშვილი — საქართველოს პარლამენტის ოფიციალური საიტი
GP2X

GP2X — Linux-ზე დაფუძნებული მეშვიდე თაობის პორტატიული ვიდეო თამაშების კონსოლი და პორტატიული მედიაპლეერი, შექმნილი და გამოცემული სამხრეთ კორეული კომპანია GamePark Holdings-ის მიერ. გამოვიდა მხოლოდ სამხრეთ კორეაში 2005 წლის 10 ნოემბერს. მის წინაპრად მიჩნეულია კომპანია Game Park-ის მიერ წელს გამოცემული კონსოლი GP32 GP2X გათვლილი იყო როგორც Hombrew, ასევე კომერციული თამაშების დეველოპერთათვის. იგი ძირითადად გამოიყენებოდა პლატფორმების, Neo Geo, Sega Genesis/Mega Drive, Sega Master System, Sega Game Gear, Amstrad CPC, Commodore 64, Nintendo Entertainment System, TurboGrafx-16-სა MAME-ის თამაშების ემულირებისთვის. GP2X გააჩნდა მუსიკის დაკვრის, ფოტოების დათვალიერებისა და ვიდეოების ნახვის შესაძლებლობა. მასზე ხელმისაწვდომი იყო კომერციული თამაშების მეტად მცირე რაოდენობა, რომელთა შორისაა „Vektar“, „Payback“, „Quartz²“, „Retrovirus RTS“, „Wind and Water“, „Puzzle Battles“ და „Blazar“. 2009 წელს გამოვიდა კომპანიის მორიგი კონსოლი GP2X Wiz. Developer and User Wiki Site GP2X საიტზე Curlie GP2X Software Archive Archive of older versions of emulators for GP2X and GP32 ↑ Slashdot]: Gamepark Holdings Officially Announces the WIZ Handheld ↑ Slashdot: Gamepark Releases the GP2X Wiz.
ვლადიმერ კვარაცხელია

ვლადიმერ კვარაცხელია (დ. 17 ივლისი, 1950, თბილისი) — ქართველი პოლიტიკოსი. დაამთავრა საქართველოს სასოფლო-სამეურნეო ინსტიტუტი. 1995-1998 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. უფლებამოსილება შეუწყდა ვადამდე პირადი განცხადების საფუძველზე. ვლადიმერ კვარაცხელია — საქართველოს ბიოგრაფიული ლექსიკონი ვლადიმერ კვარაცხელია — საქართველოს პარლამენტის ოფიციალური საიტი
ბერიშვილი

საკუთარი სახელი ბერიშვილი შეიძლება აღნიშნავდეს ერთ-ერთ შემდეგ პიროვნებათაგანს: აკაკი ბერიშვილი — არქიტექტორი გურამ ბერიშვილი — მათემატიკოსი, პოლიტიკოსი დიმიტრი ბერიევი (ბერიშვილი) — პოეტი ერემია ბერიშვილი — პედაგოგი, პოლიტიკოსი ზაქარია ბერიშვილი — რეჟისორი, მსახიობი იოსებ ბერიშვილი — მოჭიდავე იური ბერიშვილი — მხატვარი კოლა ბერიშვილი — მომღერალი, ლოტბარი პავლე ბერიშვილი — პოლიტიკოსი შალვა ბერიშვილი — პოლიტიკური ემიგრანტი, მზვერავი
დევდარიანი

საკუთარი სახელი დევდარიანი შეიძლება აღნიშნავდეს ერთ-ერთ შემდეგ პიროვნებათაგანს: გაიოზ დევდარიანი — ბოლშევიკი პარტიული და პოლიტიკური მოღვაწე გიორგი დევდარიანი — ქართველი საფეხბურთო მწვრთნელი გრიგოლ დევდარიანი — ქართველი გეოგრაფი და პედაგოგი დავით დევდარიანი — ქართველი ფეხბურთელი დავით V (დევდარიანი) — სრულიად საქართველოს კათოლიკოს-პატრიარქი ზაქარია დევდარიანი — რუსეთის არმიის გენერალ-მაიორი თამაზ დევდარიანი — ქართველი მოქანდაკე იური დევდარიანი — ქართველი ჰიდროტექნიკოსი კლავდია დევდარიანი — მწერალი, პედაგოგი ნანა დევდარიანი — ქართველი პოლიტიკოსი სეით დევდარიანი — ქართველი პოლიტიკური მოღვაწე, პუბლიცისტი
GP2X Wiz

GP2X Wiz — Linux-ის ოპერაციულ სისტემაზე დაფუძნებული მეშვიდე თაობის პორტატიული ვიდეო თამაშების კონსოლი და მედიაპლეერი, 2005 წელს გამოსული კონსოლის, GP2X-ის მემკვიდრე, შექმნილი და გამოცემული სამხრეთ კორეული კომპანია GamePark Holdings-ის მიერ 2012 წლის 12 მაისს. დაანონსდა 2008 წლის 26 აგვისტოს. ღია ოპერაციული სისტემის წყალობით (GNU/Linux, ბირთვი 2.6.24), მოწყობილობა საშუალებას აძლევდა მომხმარებლებს შეექმნათ მასზე საკუთარი პროგრამები. გარდა ამისა, მას გააჩნდა სხვადასხვა ფოტო, ვიდეო და აუდიო ფორმატების და ფელშთამაშების მხარდაჭერა. სისტემისთვის შექმნილია დიდი რაოდენობით ემულატორები სხვადასხვა კომერციული სათამაშო კონსოლებისთვის, მათ შორის არკადული აპარატებისთვისაც. კომერციული თამაშების რაოდენობა მეტად მწირია, თუქმცა Wiz-ზე ხელმისაწვდომია ენთუზიასტების მიერ წარმოებული 240-მდე თამაში. მასზე, აგრეთვე თავსებადია მისი წინამორბედი კონსოლის თამაშები და პროგრამები. 2010 წელს GamePark Holdings-მა გამოსცა მორიგი სათამაშო სისტემა — Caanoo. GP2X Wiz — Pocket Gamer Wiz File Archive Emuboards Wiz News PDRoms Wiz News & Wiz Files Blog Site Covering GP2X Wiz ↑ GamePark's GP2X Caanoo handheld hits this August, picks up where the Wiz left off (video). ციტირების თარიღი: 18 აპრილი, 2018. ↑ Post about GP2X Wiz announcement on. Gp32x.com (2008-08-26). დაარქივებულია ორიგინალიდან — 2015-12-08. ციტირების თარიღი: 2009-11-23. ↑ News post at Game Park Holdings site regarding Flash support დაარქივებული 2012-02-23 საიტზე Wayback Machine. ↑ OpenHandhelds wiz File Archive — Browse — Home:WIZ — Emulators ↑ WIZ Games
GamePark Holdings

GPH, ადრე ცნობილი როგორც GamePark Holdings, — აპარატული და პროგრამული უზრუნველყოფის წარმოებელი სამხრეთ კორეული კომპანია, რომელიც დაარსდა 2005 წელს GamePark-ის ყოფილი თანამშრომლების მიერ. იმავე წლის 10 ნოემბერს კომპანიამ გამოსცა ლინუქსზე დაფუძნებული პორტატიული კონსოლი და მედიაპლეერი GP2X, რომელიც მიჩნეულია GP32-ის მემკვიდრედ. 2009 წლის 12 მაისს კომპანიამ შექმნა რიგით მეორე სათამაშო სიტემა GP2X Wiz. ამას მოჰყვა მორიგი კონსოლის Caanoo-ს გამოშვება, რომელიც იქცა GamePark Holdings-ის უკანასკნელ სათამაშო მოწყობილობად. კომპანიამ შეწყვიტა სათამაშო აპარატული მოწყობილობების შემუშავება და გადაერთო პროგრამული უზრუნველყოფის წარმოებაზე. GamePark Holdings About GamePark Holdings GP2X FAQ — a FAQ covering everything about the GP2X wiki.GP2X.org — The GP2X Wiki ↑ Archived copy. დაარქივებულია ორიგინალიდან — 2011-03-13. ციტირების თარიღი: 2020-08-28. ↑ Forum discussion on GamePark Holding's change of plans. დაარქივებულია ორიგინალიდან — 2013-01-28. ციტირების თარიღი: 2019-06-19
Game Park

Game Park — აპარატული უზრუნველყოფის მწარმოებელი სამხრეთ კორეული კომპანია, დაარსებული 1996 წელს. 2001 წლის 23 ნოემბერს კომპანიამ, სამხრეთ კორეასა და ევროპის გარკვეულ ტერიტორიაზე გამოსცა პირველი პორტატიული ვიდეო თამაშების კონსოლი — GP32. 2005 წელს Game Park-ს გამოეყო რამდენიმე თანამშრომელი და დაარსეს კომპანია GamePark Holdings, რომლებმაც იმავე წლის 10 ნოემბერს გამოსცეს ლინუქსზე დაფუძნებული პორტატიული კონსოლი და მედიაპლეერი GP2X, რომელიც მიჩნეულია GP32-ის მემკვიდრედ 2006 წელს, GP32-ის წარუმატებლობის შემდეგ, Game Park-მა დააანონსა მომდევნო კონსოლი — XGP და მისი შემცირებული ვერისია — XGP-Mini, თუმცა არცერთი მათგანი ოფიციალურად არასდროს გამოსულა. 2007 წელს ფინანსური პრობლემების გამო კომპანია Game Park გაკოტრდა. ოფიციალური საიტი (დაარქივებული) History of Game Park Holdings split ↑ GP2X Q&A, With Craig Rothwell დაარქივებული 2008-10-20 საიტზე Wayback Machine. . Clockerz. Accessed on 24-03-2008.
ვოლნი გორეც

„ვოლნი გორეც“ (რუს. «Вольный Горец», „თავისუფალი მთიელი“) — სოციალ-დემოკრატიული მიმართულების რუსულენოვანი საზოგადოებრივ-პოლიტიკური და ლიტერატურული გაზეთი, გამოდიოდა თბილისში 1919-1920 წლებში. წარმოადგენდა საქართველოში ემიგრაციაში მყოფი ჩრდილოეთ კავკასიისა და დაღესტნის გაერთიანებულ მთიელთა კავშირის ორგანოს. რედაქტორი — სარედაქციო კოლეგია, შემდეგ ახმედ ცალიკოვი; გამომცემელი — კავკასიის მთიელთა გაერთიანებული მეჯლისი, შემდეგ კავკასიის მთიელთა რესპუბლიკის თავდაცვის საბჭო. პირველი ნომერი გამოვიდა 1919 წლის სექტემბერში, უკანასკნელი — 1920 წლის დეკემბერში (სულ გამოვიდა 67 ნომერი). 1921 წლის იანვარში მის ნაცვლად გამოდიოდა „ნეზავისიმი გორეცი“ («Независимый горец»; 4 ნომერი), თებერვალში — „ნეზავისიმი კავკაზი“ («Независимый Кавказ»; 1 ნომერი და 1 დამატება). ორივე გამოცემის რედაქტორი იყო მაგომეტ კოტიევი. «Вольный Горец». ელ. ბიბლიოთეკა „ივერიელი“ (საქართველოს პარლამენტის ეროვნული ბიბლიოთეკა). «Независимый Кавказ». ელ. ბიბლიოთეკა „ივერიელი“ (საქართველოს პარლამენტის ეროვნული ბიბლიოთეკა).
ბუტუნგი

ბუტუნგი, ბუტონი (ინდონ. Butung, Buton) — დიდი ზონდის კუნძულების არქიპელაგის (ინდონეზია) მთაგორიანი კუნძული. მდებარეობს კუნძულ სულავესის სამხრეთ-აღმოსავლეთ ნაწილის სიახლოვეს. ფართობი დაახლოებით 4,6 კმ². მოსახლეობა 447 408 კაცი (2010 წ. აღწ.). სიმაღლე 1190 მეტრამდეა. დაფარულია ნოტიო ეკვატორული ტყით. განვითარებულია ტროპიკული მიწათმოქმედება (ყავა, შაქრის ლერწამი, თამბაქო). იღებენ ბუნებრივ ბიტუმს, გააქვთ მერქანი. მისდევენ თევზჭერას. მთავარი ქალაქია ბაუბაუ. ეთნიკური ჯგუფებიდან ცხოვრობენ ბუგისები [ბუგინები (ძირითადად სანაპიროებზე)], ბუტონელები და სხვ. ↑ 1.0 1.1 1.2 ქართული საბჭოთა ენციკლოპედია, ტ. 2, თბ., 1977. — გვ. 590. ↑ 2.0 2.1 2.2 Бутунг // Большая советская энциклопедия. — 3-е изд., т. 4 — М., 1971. ↑ 2010 წლის მოსახლეობის აღწერის შედეგები. sp2010.bps.go.id'. ციტირების თარიღი: 28 აგვისტო, 2020. ↑ Мазеин Н. В. ИНДОНЕЗИЯ // Большая российская энциклопедия. т. 11. — М., 2008. — стр. 320. ↑ Buton. Encyclopædia Britannica. britannica.com (24-03-2010). ციტირების თარიღი: 28 აგვისტო, 2020.
გენადი კვაჭანტირაძე

გენადი (გელა) კვაჭანტირაძე (დ. 7 ივლისი, 1956, თბილისი) — ქართველი ეკონომისტი, მეცნიერი, პოლიტიკოსი, ფიზიკოსი. 1978 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი, ხოლო 2001 წელს ამავე უნივერსიტეტის საერთაშორისო ბიზნესის ფაკულტეტი სპეციალობით ბიზნეს-იურისტი. 1995-1999 წლებში იყო საქართველოს მე-4 მოწვევის პარლამენტის წევრი არტიული სიით, საარჩევნო ბლოკიდან „ეროვნულ-დემოკრატიული პარტია“. გენადი კვაჭანტირაძე — საქართველოს ბიოგრაფიული ლექსიკონი გენადი (გელა) კვაჭანტირაძე — საქართველოს პარლამენტის ოფიციალური საიტი